Upravni odjel za održivi razvoj Istarske županije, na temelju stavka 1. članka 160. i stavka 1. članka 162. Zakona o zaštiti okoliša (NN br. 80/13), te odredbe članka 16. stavka 1., 3. i 4. i članka 18., 19., 20. i 21. Uredbe o informiranju i sudjelovanju javnosti i zainteresirane javnosti u pitanjima zaštite okoliša (NN br. 64/08), u sklopu postupka procjene utjecaja na okoliš, objavljuje

# JAVNU RASPRAVU O

STUDIJI UTJECAJA NA OKOLIŠ ZA ZAHVAT

**GOLF IGRALIŠTE STANCIJA GRANDE**

1. Studija utjecaja na okoliš se stavlja na javnu raspravu na osnovi Odluke Ministarstva zaštite okoliša i energetike, Klasa: UP/I 351-03/16-02/60; Urbroj: 517-06-2-1-2-17-15 od 16. ožujka 2017. godine.
2. Sukladno članku 26. i u svezi s odredbom članka 10. Zakona o općem upravnom postupku u RH (NN 47/09), te odredbi članka 17. stavka 2. Uredbe o informiranju i sudjelovanju javnosti i zainteresirane javnosti u pitanjima zaštite okoliša (NN br. 64/08), koordinator javne rasprave je Upravni odjel za održivi razvoj Istarske županije, a javna rasprava se provodi u suradnji s jedinstvenim upravim odjelom Općine Vrsar - Orsera.
3. Jedna cjelovita Studija i jedan sažetak za javnost dostupni su javnosti u trajanju od 30 dana i to od 26. svibnja 2017. godine do 26. lipnja 2017. godine u:

* Općini Vrsar - Orsera, Trg Degrassi 1, 52450 Vrsar, svakog radnog dana od 08,00 do 15,00 sati.
* ulaznom holu sjedišta Istarske županije u Puli, Flanatička 29, radnim danom od 8,00 do 16,00 sati,

Studija utjecaja na okoliš i Sažetak za javnost dostupni su javnosti i na službenim web stranicama Ministarstva zaštite okoliša i prirode – [www.mzoip.hr](http://www.mzoip.hr), Istarske županije - [www.istra-istria.hr](file:///C:\Users\ldravec\AppData\Local\Microsoft\Windows\Temporary%20Internet%20Files\ldravec\AppData\Local\Microsoft\Windows\Temporary%20Internet%20Files\Local%20Settings\Local%20Settings\Temporary%20Internet%20Files\OLK6\www.istra-istria.hr), i Općine Vrsar - Orsera – http://www.vrsar.hr/.

1. Javno izlaganje Studije održat će se 7. lipnja 2017. godine u zgradi bivše Osnovne škole u Vrsaru - Orsera na adresi Rade Končara 29, s početkom u 17,00 sati.

Izlaganju će biti nazočni predstavnici investitora MAISTRA d.d. iz Rovinja, i predstavnici izrađivača Studije, trgovačkog društva Studio za krajobraznu arhitekturu, Prostorno planiranje, Okoliš d.o.o. iz Rovinja, koji će prikazati tehničko tehnološke elemente projekta kao i mjere zaštite okoliša koje su definirane Studijom.

1. Mišljenja, prijedlozi i primjedbe na Studiju utjecaja iz točke I ove obavijesti mogu se upisati u knjige primjedbi koje se nalaze uz izložene studije ili dostaviti u pisanom obliku u roku predviđenog za javnu raspravu, zaključno sa 26. lipnjem 2017. godine na adresu: Istarska županija, Upravni odjel za održivi razvoj, 52100 Pula, Flanatička 29.
2. Mišljenja, prijedlozi i primjedbe koji ne budu dostavljeni u roku iz točke V. ove obavijesti i nisu čitko napisani neće se uzeti u obzir u pripremi izviješća o javnoj raspravi.